Врз основа на член 7 од Правилникот за постапката,начинот и условите за давање на користење на училишниот простор и спроведување на други активности во врска со основните училишта на Општина Аеродром (број 09-61/3 од 10.02.2020) и член 7а од Правилникот за измена и дополнување на Правилникот за постапката,начинот и условите за давање на користење на училишен простор и спроведување на други актирвности во врска со основните училишта на Општина Аеродром (Општина Аеродром број 09-77/2 од 12.03.2021год) Известување за добивање согласност на Одлуката за давање на користење на училишен простор бр.25-3362/2 год од Општина Аеродром, Извештај за извршена проценка на пазарната вредност на недвижниот имот број 0802-135/1/2023 од 03.05.2023год , Комисијата за водење на постапката го донесе следниот :

**ОГЛАС бр. 03-211/3**

**за издавање под закуп на фискултурна сала и училница**

**во ООУ „Блаже Конески“ Скопје**

**1. ЗАКУПОДАВЕЦ**:

ООУ ,,Блаже Конески“ Општина Аердодром со седиште на улица „Венијамин Манчуковски“ бр. 4, 1000 Скопје телефон +389 2 2469-746

**2**. **ПОНУДУВАЧ:**

Право да поднесе барање за закуп на наведената недвижност има секое заинтересирано домашно и странско физичко или правно лице кое е регистрирано за вршење на дејност согласно со предметот на закуп, односно физичко или правно лице **кое нема предходно неплатени парични долгови кон училиште.**

**3. ПРЕДМЕТ НА ЗАКУП**

3.1. Фискултурна сала во ООУ ,,Блаже Конески“ Општина Аердодром со површина со 460 м2 со 2 гардероби и тоалет **(почетна цена 1200,00 денари час + 8% за одржување** на сала + 1500,00 денари за потрошена електрична енергија за користење најмногу до 10 термини во месецот додека за користење од 11 термини и повеќе во месецот 2500,00 денари за потрошена електрична енергија)

3.2. Училница во ООУ ,,Блаже Конески“ Општина Аердодром со површина со 40 м2 **(почетна цена 800,00 денари час + 8% за одржување** на училница + 1000,00 денари за потрошена електрична енергија)

3.4Клубови кои можат да конкурираат за термини во фискултурната сала се тие кои работат со следните спортови: кошарка, јога, одбојка, џудо, теквондо, карате, пилатес, аеробик, зумба, аикидо, кик – бокс, јапонски вештини, бокс, танци и ора, модерен танц, балет, гимнастика, џит – кун до, ракомет и мечување,со **термини после 17:00 часот**.

Закуподавецот ги издава просториите наведени во точките 3.1,3.2 и 3.3 по пат на прибирање на писмени понуди.

Начин на плаќање на закупнината: **Закупците се должни закупнината да ја плаќаат однапред, најдоцна до 5 (петти) во месецот без оглед дали е примена фактурата или не**.

Гаранции за редовно плаќање на закупнината: Покрај изјава, закупецот дава гаранции за плаќањето и со депонирање на **банкарска гаранција во висина од 2 (две) месечни закупнини**.

Времетарењето на закупот на училишниот простор е до 30.06.2026 година.

Училишниот простор се издава под закуп во видна состојба.

Минималната висина на закупнината е определена во дополнителната документација потребна за огласот.

Критериум за избор на најповолен понудувач-**највисока понудена закупнина.**

Понудувачот треба да ја подигне документацијата во рок од 5 работни дена од објавување на огласот од веб страната на училиштето **https://ooublazekoneski.edu.mk/.**

Понудувачот со понудата треба да ги достави и потребните документи кои не смеат да бидат постари од 6 (шест) месеци, а се доставуваат во оригинал или копија заверена на нотар.

Доставувањето на понудите се врши во рок од 5 работни дена од денот на објавување на огласот преку пошта или со доставување во архивата на училиштето. Пристигнатите понуди се отвараат без присуство на понудувачите.

Понудата и другата документација се доставуваат во посебен затворен плик со ознака „НЕ ОТВОРАЈ“ и со назнака „**за оглас за издавање под закуп на училиштен простор или друг административно-деловен простор на училиштето„ и бројот на огласот**. Понудата се доставува во еден оригинален примерок, кој треба да биде заверен и потпишан од одговорното лице на понудувачот.

Понудувачот со понудата треба да ги достави следните документи:

1. Доказ за идентитет
   1. **За физички лица:**

* лична карта или патна исправа
  1. **За други физички лица (адвокати, нотари, лекари и други):**
* лична карта или патна исправа
* Потврда од соодветен регистар
* Потврда за регистрирана дејност
  1. **За правни лица (трговски друштва, здруженија на граѓани, трговец-поединец)**
* ДРД Образец – Документ за регистрирана дејност од Централен регистар на РМ
* ЗП образец за заверен потпис на овластено лице
* Изјава за гаранција пред склучување на Договорот за закуп
* Изјава заверена на нотар дека за време на користење на просториите за спортски активности, ќе обезбеди безбедно изведување на активностите под стручен надзор, а за евентуални последици по здравјето и безбедноста на присутните корисници (повреда/смрт), ќе ја преземе целосно одговорноста за настанатата последица
* Адреса, контакт телефон, факс

1. Критериум за избор на најповолен понудувач е **највисоката понудена закупнина**, од бонитетен понудувач.

Понудувачот треба понудите да ja достави документација потпишана и заверена од страна на закуподавецот најдоцна до 11.08.2025 година до 12:00 часот, во архивата на училиштето.

Документација во која подетално е наведена недвижноста кои што е предмет на закуп **како и другите услови кои што задолжително мора да ги исполнуваат понудувачите, може да се преземе од веб страната на училиштето https://ooublazekoneski.edu.mk/.**

Понудата која што нема да биде доставена (документација) потпишана и заверена од страна на понудувачот како и понуда која што нема да ги содржи сите потребни документи ќе се смета за некомплетна и како таква нема да биде разгледувана и ќе бидат одбиени како неприфатливи.

Исто така понуда поднесена од физичко или правно лице со регистрирана дејност нема да биде разгледувана и ќе биде одбиена како неприфатлива во случај доколку се утврди дека физичкото или правно лице има неплатен паричен долг кон училиштето.

**Сите понуди кои ќе пристигнат подоцна нема да се разгледуваат.**

ООУ „Блаже Конески“ Општина Аеродром – Скопје

Комисија за издавање на училшен простор под закуп

Претседател на Комисија

ЗОРАН БАЛОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_